CELEX: 32021D1789
Language: hu
Date: 2021-10-08 00:00:00
Title: A Bizottság (EU) 2021/1789 végrehajtási határozata (2021. október 8.) az (EU) 2019/450 végrehajtási határozatnak a végszerelvénnyel ellátott rugalmas öntözőcső és egyéb építési termékekre vonatkozó európai értékelési dokumentumok hivatkozásainak közzététele tekintetében történő módosításáról (EGT-vonatkozású szöveg)

2021.10.11.   
               
               
                  HU
               
               
                  Az Európai Unió Hivatalos Lapja
               
               
                  L 359/117
               
            
         A BIZOTTSÁG (EU) 2021/1789 VÉGREHAJTÁSI HATÁROZATA
         (2021. október 8.)
         az (EU) 2019/450 végrehajtási határozatnak a végszerelvénnyel ellátott rugalmas öntözőcső és egyéb építési termékekre vonatkozó európai értékelési dokumentumok hivatkozásainak közzététele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az építési termékek forgalmazására vonatkozó harmonizált feltételek megállapításáról és a 89/106/EGK tanácsi irányelv hatályon kívül helyezéséről szóló, 2011. március 9-i 305/2011/EU európai parlamenti és tanácsi rendeletre (1) és különösen annak 22. cikkére,
         mivel:
         
                     (1)
                  
                  
                     A 305/2011/EU rendeletnek megfelelően a műszaki értékelést végző szerveknek az európai értékelési dokumentumokban foglalt módszereket és kritériumokat kell alkalmazniuk – mely dokumentumok hivatkozásait közzétették az Európai Unió Hivatalos Lapjában – az olyan építési termékek teljesítményének értékelése során, amelyek alapvető jellemzőik tekintetében az említett dokumentumok hatálya alá tartoznak.
                  
               
                     (2)
                  
                  
                     A 305/2011/EU rendelet 19. cikkének megfelelően, a gyártóktól érkezett számos, európai műszaki értékelésre vonatkozó kérelmet követően a műszaki értékelést végző szervek szervezete 14 európai értékelési dokumentumot dolgozott ki és fogadott el.
                  
               
                     (3)
                  
                  
                     A műszaki értékelést végző szervek által kidolgozott és elfogadott európai értékelési dokumentumok a következő építési termékekre vonatkoznak:
                     
                                 —
                              
                              
                                 rugalmas öntözőcső végszerelvénnyel,
                              
                           
                                 —
                              
                              
                                 téglalap keresztmetszetű laminált fűrészáru radiálisan vágott rönkből,
                              
                           
                                 —
                              
                              
                                 szakítóerőnek ellenálló ékcsapos toldású szerkezeti tömör fa, ragasztott laminált faanyagként vagy ragasztott tömörfaanyagként történő feldolgozáshoz,
                              
                           
                                 —
                              
                              
                                 ragasztott laminált faanyag, teljes keresztmetszetű ékcsapos illesztéssel (bigézés);
                              
                           
                                 —
                              
                              
                                 hullámkartonból készült, kvarchomokkal töltött hangszigetelő lapok/száraz esztrich és teherviselő szalagok,
                              
                           
                                 —
                              
                              
                                 gumiőrleményporból készült összetevő bitumenvegyülethez és bitumenes keverékhez,
                              
                           
                                 —
                              
                              
                                 bazaltrostokkal megerősített polimer-makroszálak betonban történő felhasználáshoz,
                              
                           
                                 —
                              
                              
                                 karimás kiegyenlítő szelepek,
                              
                           
                                 —
                              
                              
                                 horgonycsatornák,
                              
                           
                                 —
                              
                              
                                 habarccsal készülő utólagos betonacél kapcsolatrendszerek,
                              
                           
                                 —
                              
                              
                                 mechanikus rögzítőelemek betonban történő felhasználáshoz,
                              
                           
                                 —
                              
                              
                                 forgatónyomaték-vezérlésű expanziós rögzítőelemek betonban történő felhasználáshoz, legfeljebb 50 éves változó élettartammal,
                              
                           
                                 —
                              
                              
                                 betonban használt utólagos rögzítőelemek kifáradásos ciklikus terhelés mellett,
                              
                           
                                 —
                              
                              
                                 szigetelőanyagokból és néha betonból álló, üreges blokkokból vagy panelokból készült, nem teherhordó bennmaradó zsaluzati készletek/rendszerek.
                              
                           
               
                     (4)
                  
                  
                     A műszaki értékelést végző szervek szervezete által kidolgozott és elfogadott európai értékelési dokumentumok megfelelnek a 305/2011/EU rendelet I. mellékletében szereplő, az építményekre vonatkozó alapvető követelményekkel kapcsolatban támasztott elvárásoknak. Ezért a szóban forgó európai értékelési dokumentumok hivatkozásait indokolt közzétenni az Európai Unió Hivatalos Lapjában.
                  
               
                     (5)
                  
                  
                     Az európai értékelési dokumentumok hivatkozásainak jegyzéke az (EU) 2019/450 bizottsági végrehajtási határozatban (2) jelent meg. Az egyértelműség érdekében az új európai értékelési dokumentumok hivatkozásait fel kell venni a szóban forgó jegyzékbe.
                  
               
                     (6)
                  
                  
                     Az (EU) 2019/450 végrehajtási határozatot ezért ennek megfelelően módosítani kell.
                  
               
                     (7)
                  
                  
                     Annak érdekében, hogy az európai értékelési dokumentumokat a lehető leghamarabb alkalmazni lehessen, ennek a határozatnak a kihirdetése napján hatályba kell lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/450 végrehajtási határozat melléklete e határozat mellékletének megfelelően módosul.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. október 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 88., 2011.4.4., 5. o.
         
         
            (2)  A Bizottság (EU) 2019/450 végrehajtási határozata (2019. március 19.) az építési termékekre vonatkozó, a 305/2011/EU európai parlamenti és tanácsi rendelet támogatására kidolgozott európai értékelési dokumentumok közzétételéről (HL L 77., 2019.3.20., 78. o.).
      
      
         
            MELLÉKLET
            A melléklet a hivatkozási számok sorrendjét követve a következő sorokkal egészül ki:
            
               
                           „100012-00-1106
                        
                        
                           Rugalmas öntözőcső végszerelvénnyel
                        
                     
                           130348-00-0304
                        
                        
                           Téglalap keresztmetszetű laminált fűrészáru radiálisan vágott rönkből
                        
                     
                           130484-00-0304
                        
                        
                           Szakítóerőnek ellenálló ékcsapos toldású szerkezeti tömör fa, ragasztott laminált faanyagként vagy ragasztott tömörfaanyagként történő feldolgozáshoz
                        
                     
                           130661-00-0304
                        
                        
                           Ragasztott laminált faanyag, teljes keresztmetszetű ékcsapos illesztéssel (bigézés)
                        
                     
                           210134-00-1202
                        
                        
                           Hullámkartonból készült, kvarchomokkal töltött hangszigetelő lapok/száraz esztrich és teherviselő szalagok
                        
                     
                           230145-00-0105
                        
                        
                           Gumiőrleményporból készült összetevő bitumenvegyülethez és bitumenes keverékhez,
                        
                     
                           260067-00-0301
                        
                        
                           Bazaltrostokkal megerősített polimer-makroszálak betonban történő felhasználáshoz
                        
                     
                           280004-00-0702
                        
                        
                           Karimás kiegyenlítő szelepek
                        
                     
                           330008-03-0601
                        
                        
                           Horgonycsatornák
                           (az EAD 330008-02-0601 műszaki előírás helyébe lép)
                        
                     
                           330087-01-0601
                        
                        
                           Habarccsal készülő utólagos betonacél kapcsolatrendszerek
                           (az EAD 330087-00-0601 műszaki előírás helyébe lép)
                        
                     
                           330232-01-0601
                        
                        
                           Mechanikus rögzítőelemek betonban történő felhasználáshoz
                           (az EAD 330232-00-0601 műszaki előírás helyébe lép)
                        
                     
                           330232-01-0601 -v01
                        
                        
                           Forgatónyomaték-vezérlésű expanziós rögzítőelemek betonban történő felhasználáshoz, legfeljebb 50 éves változó élettartammal
                        
                     
                           330250-00-0601
                        
                        
                           Betonban használt utólagos rögzítőelemek kifáradásos ciklikus terhelés mellett;
                        
                     
                           340309-00-0305
                        
                        
                           Szigetelőanyagokból és néha betonból álló, üreges blokkokból vagy panelokból készült, nem teherhordó bennmaradó zsaluzati készletekre/rendszerekre.
                           (az ETAG 009 műszaki előírás helyébe lép)”